Преведените средства по проект АПСПО са за финансиране на разходите за допълнително обучение по български език и възнаграждения на назначените педагогически специалисти и непедагогически персонал. Към тях са добавени по 140 лв. за закупуване на канцеларски материали и консумативи, които се предоставят еднократно за целия срок на проекта. С преведените средства би следвало финансово да се да се осигурят цитираните дейности до края на м. август. В последният превод не са включени средства за такси.

Някои от детските градини са получили само средства за закупуване на канцеларски материали и консумативи. Причината за това е, че качените от тях в електронната система на проекта документи, удостоверяващи размера на разходите им към средата на м. юни, са били на по-ниска стойност от преведените до този момент по бюджетите им средства, увеличени с очакваният размер на разходите до края на м. август. Много детски градини не качват в системата необходимите документи за удостоверяване на извършените от тях разходи или го правят несвоевременно. Припомняме, че принципът на финансиране на проектните дейности е: осигуряване на средства на всяка една институция в размер, равен на верифицираните й разходи. За да бъде осигурено необходимото ритмично финансиране на дейностите по проекта е необходимо всички документи, удостоверяващи извършването на разходи да бъдат качвани в системата без забавяне. В противен случай ние не можем да знаем какви разходи са извършени и въобще има ли извършени разходи, които следва да бъдат финансово обезпечавани.